Publication: Magyar Közlöny
Issue: MK-1999-23 (Year: 1999, Number: 23)
Era: 1990-2004
Section: a 9/1999. (III. 19.) GM rendelethez
Paragraph Index: 112

b) Egyéb árak ba) A tartalék teljesítmény rendelkezésre tartásának díja a csatlakozó berendezés feszültségszintjének megfelelő — berendezésenként számított — csúcsidőn kívüli díj 5%-a. bb) A többirányú ellátás díja valamennyi feszültségszinten a csúcsidőn kívüli díj 10%-a. bc) A tartalék csatlakozó berendezés díja — ha a berendezés az áramszolgáltató tulajdonát képezi — a fogyasztó által választott díjszabás berendezésenként számított csúcsidőn kívüli díjának 5%-a. bd) A fogyasztónak a ba)—bc) pontokban felsorolt díjakat a lekötött teljesítményeinek megfelelően kell megfizetni. be) A hétvégi többletteljesítmény napi időarányos díja az éves csúcsidőn kívüli díj 1/250-ed része. bf) A kisegítő teljesítményért havonta a szerződés szerinti csúcsidőn kívüli díj 1/12 részének 25%-át kell fizetni. A vételezés időtartamára napi időarányos teljesítménydíjat is fizetni kell. bg) Operatív teljesítményért vagy eseti többletteljesítményért — csúcsidőszakban igénybe vehető többlet esetén a csatlakozási pontra vonatkozó éves csúcsidei díj 1/12 részét, — csúcsidőn kívüli időszakban igénybe vehető többlet esetén a csatlakozási pontra vonatkozó éves csúcsidőn kívüli díj 1/12 részét kell fizetni a megállapodás minden hónapjára. bh) A csúcsidőn kívüli éjszakai többletteljesítmény díja az éves csúcsidőn kívüli díj 1/24-ed része, a csúcsidőn kívüli éjszakai többletigény minden hónapjában.

Source: https://magyarkozlony.hu/hivatalos-lapok/de6a89eec0c0a5142eee72e64834aa97989c6205/dokumentumok/3f3ba84184f673b3d0b5149ccd5ec36fbf498081/letoltes